Source: https://www.najpravo.sk/slovnik/m/miestna-prislusnost.html
Timestamp: 2020-06-07 06:43:30+00:00

Document:
Miestna príslušnosť | M | Najprávo.sk - najlepší právny poradca
20.2. 2011, 22:27 | najpravo.sk
Ustanovenia o miestnej príslušnosti určujú, ktorý zo súdov prvého stupňa je príslušný vec prejednať. Ako zásada je stanovené, že týmto súdom je všeobecný súd odporcu. Okrem toho je však možno začať konanie aj na inom súde v prípadoch príslušnosti danej na výber, pričom tu sa pamätá na prípady, kedy môže byť niekedy účelnejšie, aby vec prejednal iný súd. Zákon pozná aj tzv. výlučnú miestnu príslušnosť, kedy s ohľadom na osobitnú povahu vecí, o ktoré ide, musia byť na konanie príslušné vždy len určité súdy.
Všeobecným súdom občana je súd, v obvode ktorého má občan bydlisko, a ak nemá bydlisko, súd, v obvode ktorého sa zdržuje. Treba dodať, že bydliskom sa rozumie miesto, v ktorom osoba býva, to znamená zdržuje sa tam s úmyslom zdržovať sa tam trvalo. Najčastejšie je to miesto, kde má osoba trvalý pobyt, avšak môže to byť aj miesto, kde sa nachádza jeho rodina, práca a podobne. Rozhodujúcou je okolnosť, či v tom mieste mieni bývať trvalo.
Všeobecným súdom právnickej osoby je súd, v obvode ktorého má právnická osoba sídlo. Všeobecným súdom štátu je súd, v obvode ktorého nastala skutočnosť, ktorá zakladá uplatnené právo. Všeobecným súdom v obchodných veciach je súd, v ktorého obvode má odporca svoje sídlo, a ak nemá svoje sídlo, súd, v ktorého obvode má miesto podnikania. Ak odporca nemá ani miesto podnikania, je všeobecným súdom súd, v ktorého obvode má odporca svoje bydlisko.
Ak na konanie je vecne príslušný krajský súd a miestna príslušnosť súdu sa má spravovať všeobecným súdom účastníka, stáva sa miestne príslušným krajský súd, v ktorého obvode je všeobecný súd účastníka. Osobitný zákon môže ustanoviť, ktorý z krajských súdov je príslušný rozhodovať ako súd prvého stupňa o jednotlivých veciach.
Ak odporca, ktorý je občanom Slovenskej republiky, nemá všeobecný súd v tejto republike, je príslušný súd, v obvode ktorého mal tu posledné bydlisko. Proti tomu, kto nemá iný príslušný súd v Slovenskej republike, možno uplatniť majetkové práva na súde, v obvode ktorého má majetok. Proti zahraničnej právnickej osobe možno podať návrh aj na súde, v obvode ktorého je v Slovenskej republike jej zastupiteľstvo alebo orgán poverený obstarávaním jej hospodárskych vecí.
Prípady príslušnosti danej na výber: (Voľba, či podá navrhovateľ svoj návrh na všeobecný súd odporcu alebo na niektorý z uvedených súdov je na navrhovateľovi)
Prípady výlučnej miestnej príslušnosti súdov (teda v uvedených prípadoch nie je možné použiť ustanovenia o príslušnosti určenej podľa všeobecného súdu odporcu ani o príslušnosti danej na výber
Na konania vo veciach týkajúcich sa rozhodcovského konania je príslušný súd, v ktorého obvode má navrhovateľ bydlisko alebo sídlo alebo miesto podnikania. Ak navrhovateľ nemá bydlisko alebo sídlo alebo miesto podnikania, na konanie vo veciach týkajúcich sa rozhodcovského konania je príslušný súd, v ktorého obvode sa navrhovateľ zdržiava. Ak navrhovateľ nemá bydlisko alebo sídlo alebo miesto podnikania v Slovenskej republike, na konanie je príslušný súd, v ktorého obvode má bydlisko alebo sídlo alebo miesto podnikania odporca. Ak ani odporca nemá bydlisko alebo sídlo alebo miesto podnikania v Slovenskej republike, na konanie je príslušný súd, v ktorého obvode sa nachádza miesto rozhodcovského konania. Na konanie o zrušení rozhodcovského rozsudku je však vždy príslušný súd, v ktorého obvode sa nachádza miesto rozhodcovského konania.
Súd skúma miestnu príslušnosť iba podľa § 88, teda len či nejde o prípady výlučnej miestnej príslušnosti. Ak však navrhovateľ vystupuje v rôznych veciach opätovne ako navrhovateľ alebo ak miestnu príslušnosť namieta odporca, súd skúma miestnu príslušnosť aj podľa § 84 až 87, teda či sú splnené podmienky určenia príslušnosti podľa všeobecného súdu odporcu resp. príslušnosti danej na výber. Súd skúma miestnu príslušnosť prv, než začne konať o veci samej. Neskôr ju skúma len na námietku účastníka, ak ju uplatní najneskôr pri prvom úkone, ktorý účastníkovi patrí.
Ak súd týmto postupom zistí, že nie je miestne príslušný, neodkladne postúpi vec príslušnému súdu bez rozhodnutia alebo ju za určitých podmienok predloží Najvyššiemu súdu Slovenskej republiky; o tomto postúpení súd upovedomí účastníkov. Ak súd, ktorému bola vec postúpená, s postúpením nesúhlasí, alebo účastník postúpenie namieta do 15 dní od doručenia upovedomenia o postúpení, predloží vec na rozhodnutie svojmu nadriadenému súdu; jeho rozhodnutím je viazaný aj súd, ktorému má byť vec podľa rozhodnutia nadriadeného súdu postúpená.

References: súd 
 súd 
 súd 
 súd 
 súd 
 súd 
 súd 

Súd 
 § 88
 súd 
 § 84
 Súd 
 súd 
 súd